Alle badesteder i Danmark har fået tildelt et unikt redningsnummer, der består af et bogstav og tre cifre. Redningsnumrene er sat op ved kyster, søer, havnebade o.l.
Data fra redningsnummer.dk kan hentes via services i de mest udbredte koordinatsystemer. I GIS og WEBGIS sammenhæng kan du eksempelvis trække på data i geografiske koordinater længde og bredde, og du kan trække live data transformeret til UTM Zone 32N, EUREF89. Services WMS GetCapabilities viser den komplette liste af supporterede koordinatreferencesystemer.